**SZAKMAI GYAKORLAT (MENO\_BÉTM052) KÖVETELMÉNYRENDSZERE**

**AGRÁRMÉRNÖKI SZAK, OSZTATLAN KÉPZÉS**

# NAPPALI ÉS LEVELEZŐ TAGOZAT

# (Állattudományi Tanszék, 9200 Mosonmagyaróvár, Vár tér 2., B épület)

**Jelentkezés feltétele:**

200 kredit

**Gyakorlat időtartama**:

4 hét

**Gyakorlat tervezett ütemezése**: VIII. félév (2021. június 26. – augusztus 19. között)

**JELENTKEZÉS:** A kötelező szakmai gyakorlatra jelentkezni a [**karrier.sze.hu**](https://karrier.sze.hu/)oldalon bejelentkezés után (user.sze.hu felhasználó névvel és jelszóval) a szakmai gyakorlat menüpont alatt kell. Az ott található [**Információk és segédlet**](https://karrier.sze.hu/jelentkezesi-segedlet) almenüpontban olvassa el és kövesse az utasításokat. Amennyiben valamilyen technikai problémába ütközik, forduljon a mosonmagyaróvári Karrier Iroda munkatársaihoz az alábbi elérhetőségek valamelyikén.

**Mosonmagyaróvári Karrier Iroda** E-mail: [ovareszk@sze.hu](mailto:ovareszk@sze.hu) Telefon: +36 96 566 711

Cím: 9200 Mosonmagyaróvár, Vár tér 2. (Vár ép. 1. em.)

# Nyitva tartás:

Hétfő, Szerda, Csütörtök: 9:00-15:00 Kedd: 12:00-14:00

Péntek: 9:00 - 13:00

**NEPTUN:** A szakmai gyakorlathoz tartozó tantárgyat a tárgyfelvételi időszakban fel kell venni.

**A gyakorlat szakmai felelőse:**

**dr. Tempfli Károly**

E-mail: [tempfli.karoly@sze.hu](mailto:tempfli.karoly@sze.hu)

**A gyakorlat adminisztratív felelőse: Némethné Wurm Katalin**

E-mail: [nemethne.wurm.katalin@sze.hu](mailto:nemethne.wurm.katalin@sze.hu) Telefon: +36 96 566 695



**Mezőgazdaság- és Élelmiszertudományi Kar**

 9200 Mosonmagyaróvár, Vár tér 2.  +36 96 566 600  [http://mek.sze.hu](http://mek.sze.hu/)

**A szakmai gyakorlat tartalma**

A szakmai gyakorlat fő célja az általános gazdálkodói tapasztalatszerzés, vezetői készségek elsajátítása és fejlesztése. A gyakorlat során a hallgató megismeri a kiválasztott gazdaság/vállalkozás felépítését, működését, környezeti beágyazottságát, erőforrásait. A gyakorlaton információt kell gyűjteni az alkalmazott tenyésztési módszerekről, a tartástechnológiáról, a takarmányozási feltételekről, a vonatkozó adminisztrációs tevékenységekről. Jelen szakmai gyakorlat állattenyésztés témájú, ennek megfelelően állattartó/állattenyésztő tevékenységet végző gazdaság választása szükséges. Általános elvárás, hogy a kiválasztott gyakorlati helyen legalább 10-15 állategységnyi gazdasági haszonállat tartása valósuljon meg, a gyakorlat során pedig felsőfokú végzettséggel rendelkező szakember felügyelete biztosítható legyen. A kiválasztott gazdaságot/vállalkozást a gyakorlat szakmai felelőse hagyja jóvá.

# Az írásbeli beszámoló tartalmi, formai követelményei


# A beszámoló terjedelme: 10-15 oldal. A beszámolóban be kell mutatni a gyakorlati helyet, különös tekintettel a végzett tevékenységekre, az erőforrásokra, a tenyésztési módszerekre, a takarmányozásra, a tartástechnológiára, és a tevékenységhez kötődő főbb adminisztrációs folyamatokra (pl. ENAR vezetése). Napi és heti bontásban kell bemutatni azokat a tevékenységeket és feladatokat, amelyekben részt vett gyakorlata során. Fontos emellett a saját tapasztalatok megfogalmazása, fejlesztési javaslatok kidolgozása, bármely területen észlelt hiányosságok azonosítása és értékelése. A beszámoló saját készítésű képekkel kiegészíthető.

# A formai előírások (betűtípus, margók, stb.) megegyeznek a diplomamunka formai követelményeivel. A beszámoló címlapját szintén a diplomamunka címlapjának alapján szükséges elkészíteni. A diplomamunka formai követelményei elérhetők az alábbi linken:

<https://mek.sze.hu/diplomamunka>

# A szóbeli beszámoló

A hallgató szóbeli beszámolókeretében min. 2 tagú bizottság (szakfelelős, tanszékvezető) előtt 10-15 perces szemléltető előadásban (pl. powerpoint bemutató segítségével) ismerteti a gyakorlat során szerzett tapasztalatait, illetve a beszámolóban leírtakat, majd 5-10 percben válaszol a felmerülő kérdésekre. A szóbeli beszámoló időpontját a gyakorlat szakmai felelőse legkésőbb 5 nappal a beszámolót megelőzően egyezteti az érintett hallgatókkal.



**Mezőgazdaság- és Élelmiszertudományi Kar**


9200 Mosonmagyaróvár, Vár tér 2. +36 96 566 600 [http://mek.sze.hu](http://mek.sze.hu/)

# HATÁRIDŐK

|  |  |
| --- | --- |
| **Jelentkezés véglegesítése** a karrier.sze.hu oldalon a gyakorlati hellyel és a gyakorlattal kapcsolatos információk kitöltésével. | 2021. május 14. |
| A karrier.sze.hu oldalra feltöltött **adatok jóváhagyása a szakfelelős által**. | 2021. május 24. |
| A gyakorló hely részéről cégszerűen aláírt **Szándék nyilatkozat és Együttműködési megállapodás leadása 2-2 eredeti példányban a mosonmagyaróvári Karrier Irodában\***. (A karrier.sze.hu oldalon a szakfelelősi jóváhagyás után letölthető egy PDF fájlban mindkét  dokumentum.) | 2021. június 26. |
| Hallgatói és mentori **kérdőív kitöltése**.  (Gyakorlati idő lejárata után kapja meg a hallgató és a mentor is.) | Gyakorlati idő lejárata után. |
| **Beszámoló** és **vállalati igazolás** (1 héttel a gyakorlat vége előtt válik elérhetővé)  feltöltése a karrier.sze.hu oldalon. | A gyakorlatot követő 1 héten belül. |
| Szóbeli beszámoló | A gyakorlatot követő szemeszter első 3 hetében várható, előtte min. 5 nappal történő értesítés szerint. |

\*személyesen nyitvatartási időben, vagy postai úton.

**A levelező képzésben résztvevő hallgatók** esetében a folyamat ugyanaz, mint a nappali tagozatos hallgatóknál, és a fenti eljárásrend érvényes ezáltal minden hallgatóra. A levelező képzésben résztvevők, amennyiben főállással rendelkeznek és ott is töltik a kötelező szakmai gyakorlatukat, ebben az esetben az együttműködési megállapodást nem kell a vállalatnak aláírnia ez helyettesíthető a munkáltatói igazolással. A Szándéknyilatkozat és munkaköri leírásra viszont ebben az esetben is szükség van.



**Mezőgazdaság- és Élelmiszertudományi Kar**

9200 Mosonmagyaróvár, Vár tér 2. +36 96 566 600 [http://mek.sze.hu](http://mek.sze.hu/)